Ֆահրատ
Ֆահրատ նաև Ֆեյրատի (իսկական անուն ազգանունը՝ Խաչատուր Գևորգյան, 1867, Դիրաքլար (ներկայումս՝ Կառնուտ) - 1921, Ալեքսանդրապոլ), հայ աշուղ, ով երեք տարեկան հասակում կուրացել է։

Մանուկ հասակում ծնողները Խաչատուր Գևորգյանին հանձնել են աշուղ Ֆիզահու խնամքին, ով նրան սովորեցրել է սազ և ջութակ նվագել։ 1884 թվականին նշանավոր աշուղներ Ջիվանին, Զահրին և Ջամալին նրան շնորհել են վարպետի կոչում՝ տալով Ֆեյրատի մականունը։

Հորինել է հերոսապատման թեմայով ասքեր, գրել է երգեր Րաֆֆու, Խաչատուր Աբովյանի, Ծերենցի, Մուրացանի գրվածքների հիման վրա։ Ստեղծագործել է հայերեն և թուրքերեն, սակայն թուրքերեն երգերը չեն պահպանվել և մոռացվել են։ Գրել է մաքուր գրական հայերենով՝ համեմված իր ժամանակի կենդանի լեզվի բառ ու բանով։

Ֆահրատը համարվում է Ալեքսանդրապոլի աշուղների վերջին նշանավոր ներկայացուցիչը։

Գրականություն 
«Երգիչ Ֆահրատի ողբերն ու հառաչները», Ալեքսանդրապոլ, 1906

Արտաքին հղումներ 
Ֆահրատ 

Հայ աշուղներ
Կույրեր
1867 ծնունդներ
1921 մահեր
Կեղծանուններ